Terningen skanse

thumb
Terningen skanse er et stjerneformet forsvarsanlegg ved Terningåa vest for Terningmoen og Elverum sentrum, rett nord for Hamarvegen (Rv3). 

Terningen skanse ble bygget som en del av forsvarslinja langs Glomma mot angrep fra øst. Anlegget ble påbegynt i 1673 men representerer slik det fremstår i dag de avsluttende årene av Napoleonstiden. Skansen er en av de best bevarte representantene for stjerneformede skanseanlegg i landet.  

Skansen er oppført som et kvadratisk stjerneformet anlegg på ca. 120 x 120 meter. Innenfor vollgraven og vollen lå det en firefløyet laftet forlegning rundt et indre gårdsrom. Forlegningen tjente som innkvartering for mannskap og offiserer med stuer, magasiner og staller. Det ble også oppført to kruttkamre i henholdsvis det sørøstre og nordøstre hjørnet av den indre delen av vollsystemet. 

Anlegget ble fredet ved vedtak den 2. august 2014 i samband med et arrangement i forbindelse med grunnlovsjubileet 2014. 

Ca 500 meter rett sør for skansen finner man kommandant Størk Glads redutt. Denne vises på Kulturminner.no. Redutten (forposten) ligger på en liten høyde i terrenget og nær sagt en liten kopi av Terning skanse, med 150-200 meter med løpegraver og skytestillinger i hjørnene. Dette er relativt ukjent både for lokalbefolkning og øvrig publikum. Lett adkomst via stier. ca 700 meter å gå hver vei. 

 Referanser 

 Eksterne lenker 

 Se modeller og bilder på skansen i DigitaltMuseum

Kategori:Kulturminner i Elverum
Kategori:Festningsverk i Innlandet
Kategori:Byggverk i Elverum
Kategori:Skanser i Norge